hotchpotch/miracl-hf-unified huggingface dataset:
Kalevi Pulkkinen
Veikko Aarre Kalevi Pulkkinen (12. lokakuuta 1923 Sonkajärvi – 18. syyskuuta 1990) oli suomalainen Satakunnan Kansa-lehden päätoimittaja.
Pulkkisen vanhemmat olivat liikeapulainen Vilho Pulkkinen ja Heta Juliana Kainulainen. Hän pääsi ylioppilaaksi 1946. Pulkkinen oli Satakunnan Kansa-lehdessä toimittajana 1948–1960 ja päätoimittajana 1960–1981. Hän oli Satakunnan sanomalehtimiesyhdistyksen puheenjohtajana 1959–1960.
Luettelo Yhdistyneiden kansakuntien turvallisuusneuvoston päätöslauselmista (1965–1971)
Tämä on luettelo Yhdistyneiden kansakuntien turvallisuusneuvoston päätöslauselmista 201–300, jotka hyväksyttiin 19. marraskuua, 1965 ja 12. lokakuuta 1971. välisenä aikana.
GP2 Italian Grand Prix 2012
GP2 Italian Grand Prix 2012 oli GP2-kauden 2012 yhdestoista osakilpailu, joka ajettiin 8.–9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Montrésor
Montrésor [mɔ̃.tʁe.zɔʁ] on Ranskan kunta Keski-Ranskan hallintoalueella Indre-et-Loiren departementissa. Noin 50 kilometriä kaakkoon Toursin kaupungista sijaitsevan kunnan asukasluku vuonna 2014 oli 101. Kunta kuuluu departementissaan Lochesin kantoniin Lochesin arrondissementissa.
Luoteen suuntaan virtaavan Indrois-joen pohjoisrannalla sijaitseva Montrésor kuuluu kauneimpien ranskalaiskylien järjestöön "Les Plus Beaux Villages de France". Kylää hallitsee linna, Château de Montrésor, joka on yleisölle avoinna 1800-luvun puolenvälin asussaan täysin kalustettuna.
Feodor Kiseleff (nuorempi)
Feodor Kiseleff nuorempi (14. helmikuuta 1823 Helsinki – 7. elokuuta 1874 Espoo) oli suomenvenäläinen liikemies ja tehtailija.
Kiseleffin vanhemmat olivat helsinkiläinen sokeritehtailija, kauppaneuvos Feodor Kiseleff ja Lovisa Margareta Sahlstedt. Hän kävi Helsingin yksityislyseota ja pääsi ylioppilaaksi 1842.
Kiseleff toimi liikemiehenä ja teollisuudenharjoittajana Helsingissä ja johti isänsä kuoltua 1847 "F. P. Kiseleff & Söner" -nimiseksi muutettua perheyritystä yhdessä veljensä Nikolai Kiseleffin kanssa. Tärkeimmän osan siitä muodosti Töölön sokeritehdas, joka muutettiin vuonna 1859 "Tölö Sockerbruks Bolag" -nimiseksi osakeyhtiöksi. Feodor nuorempi toimi molempien yritysten toimitusjohtajana vuonna 1874 tapahtuneeseen kuolemaansa asti. Hän perusti myös yhtiökumppaninsa kanssa vuonna 1860 Helsingin kaasulaitoksen. Feodor Kiseleff osallistui säätyvaltiopäiville vuonna 1872. Kiseleff asui viimeksi Espoossa jossa hän omisti vuodesta 1854 alkaen Albergan kartanon. Kiseleff aloitti 1874 rakentamaan kesähuvilakseen kartanon vuonna 1876 valmistunutta uusrenessanssityylistä päärakennusta jonka suunnitteli arkkitehti Frans Ludvig Calonius.
Kiseleff oli naimisissa vuodesta 1849 Amalia Matilda Gustava Mattheiszenin (1826–1900) kanssa jonka isä oli helsinkiläinen kauppias Gustaf Adolf Mattheiszen (1778–1836).
GP2 Abu Dhabin Grand Prix 2010
GP2 Abu Dhabin Grand Prix 2010 oli GP2-kauden 2010 kymmenes ja viimeinen osakilpailu, joka ajettiin 13.–14. marraskuuta Yas Marina Circuitin moottoriradalla Abu Dhabissa. Kilpailu ajettiin Formula 1:sten Abu Dhabin GP:n ohessa.
GP2 Euroopan Grand Prix 2010
GP2 Euroopan Grand Prix 2010 oli GP2-kauden 2010 neljäs osakilpailu, joka ajettiin 26.–27. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.
Theodor Björnström
Johan Theodor Björnström (21. toukokuuta 1890 Joroinen – 10. kesäkuuta 1959 Helsinki) oli suomalainen graafinen suunnittelija, kuvittaja ja taidemaalari.
Björnström vietti lapsuus- ja nuoruusvuotensa Viipurissa jossa hänen isänsä oli rautateiden palveluksessa seppänä. Hän kävi Viipurin taiteenystäväin piirustuskoulua ja opiskeli stipendin saatuaan Münchenin taideakatemiassa Saksassa 1913–1914. Myöhemmin Björnström opiskeli vielä Ateneumissa. Hän oli Kulutusosuuskuntien Keskusliiton palveluksessa mainospäällikkönä 1927–1957. Björnström suunnitteli postimerkkejä (1922 ilmestynyt Eestin tasavallan Kutoja- ja seppä-aiheinen käyttösarja) ja postikortteja sekä teki opetustauluja kouluja varten. Taidemaalarina hän maalasi erityisesti maisemia Kolin ja Pielisjärven seuduilta.
GP3 Venäjän Grand Prix 2014
GP3 Venäjän Grand Prix 2014 oli GP3-kauden 2014 kahdeksas osakilpailu, joka ajettiin 11.–12. lokakuuta Sotšin katuradalla Venäjällä. Kilpailu ajettiin Formula 1:sten Venäjän GP:n ohessa.
Lauantain kilpailun voittoon ajoi paalupaikalta startannut Koiranen GP -tallin kuljettaja Dean Stoneman. Sunnuntain kilpailun voitti Arden International -tallin Patric Niederhauser.
Rush (kappale)
Rush on suomalaisen goottimetalli -yhtye Poisonblackin ensimmäinen single. Se julkaistiin 9. elokuuta 2006 levymerkillä Century Media Records.
Kappale ylsi Suomen virallisen listan viidennelle sijalle.
Ruotsin valtiopäivävaalit 2018
Ruotsin valtiopäivävaalit 2018 järjestettiin 9. syyskuuta 2018. Vaaleissa valittiin 349 kansanedustajaa Ruotsin valtiopäiville (). Vaalien jälkeen muodostettiin ennätyspitkien hallitusneuvottelujen jälkeen Löfvenin II hallitus, joka nimitettiin 21. tammikuuta 2019.
! colspan="3" rowspan="2" style="text-align:left;"| Puolueet
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="35"|+/–
! width="30"| Paikat
! width="35"|+/–
! colspan="2" rowspan="2" style="text-align:left;"| Blokit
! colspan="2"| Äänet
! colspan="2"| Paikat
! width="75"| Ääniä
! width="30"|%
! width="30"| Paikat
! width="35"|+/–
Bear the Cross
Bear the Cross on suomalaisen goottimetalli -yhtye Poisonblackin toinen single. Se julkaistiin 13. elokuuta 2008 levymerkillä Century Media Records.
Junkkarinen
Junkkarinen voi tarkoittaa:
Mercury Falling (kappale)
Mercury Falling on suomalaisen goottimetalli -yhtye Poisonblackin kolmas single. Se julkaistiin 7. maaliskuuta 2011 levymerkillä Hype Records.
Home Is Where the Sty Is
Home Is Where the Sty Is on suomalaisen goottimetalli -yhtye Poisonblackin neljäs single. Se julkaistiin vuonna 2013 levymerkillä WEA.
Antrean junaräjäytys 1896
Antrean junaräjäytys tapahtui Antrean rautatieasemalla sunnuntaiaamuna kello 9 aikaan 1. maaliskuuta 1896 kun asemalle pysähtyneen Viipurista Joensuuhun matkalla olleen postijunan numero 201 yhdessä toisen luokan matkustajavaunussa räjähti dynamiittipanos. Räjähdyksessä kuoli kaksi henkilöä ja useita vaunussa olleita muita matkustajia loukkaantui.
Dynamiittipanoksen räjäyttäjä oli junassa matkustajana ollut 28-vuotias rakennusmestari Theodor (Antti) Skutnabb. Hän oli ostanut ennen lähtöään Viipurista rautakaupasta viisi kiloa dynamiittia, nalleja ja sytytyslankaa sijoittaen ne mukaan ottamaansa matkalaukkuun. Skutnabbilla ja hänen naisseuralaisellaan Sandra Vitikaisella oli mukanaan myös alkoholijuomia ja appelsiineja pärevasussa ja he nauttivat näitä matkan aikana. Junan pysähdyttyä Hannilan rautatieasemalle Skutnabb jätti aseman postilaatikkoon kaksi kirjettä jotka oli osoitettu hänen Hämeenlinnassa asuneelle isälleen ja Viipurissa asuneelle veljelleen Akseli Skutnabbille. Junan saavuttua vähän ennen Antrean asemaa Vuoksen ylittävälle rautatiesillalle vaunussa olleet matkustajat kuulivat Skutnabbin ja Vitikaisen istumapaikkojen suunnasta paukahduksen ja näkivät savua jota meni ulos avoimesta vaunun ikkunasta.
Junan pysähdyttyä Antrean asemalle useat junassa olleet matkustajat poistuivat asemalaiturille ja asemarakennukseen aamiaista syömään. Parin minuutin kuluttua junan pysähtymisestä siinä vaunussa jossa Skutnabb oli matkustanut tapahtui voimakas räjähdys. Vaunun katto romahti osittain sisään ja vaunun kappaleita sinkoili räjähdyksen voimasta lähiympäristöön. Asemarakennus vaurioitui ja sen ikkunoita särkyi. Voimakas paineaalto kaatoi myös asemalaiturilla olleita ihmisiä. Räjähdyksessä saivat surmansa Skutnabb ja Vitikainen. Muut vaunussa olleet matkustajat selvisivät hengissä. Kolme heistä sai pahempia vammoja ja yhdeltä jouduttiin amputoimaan jalat polvista. Neljä henkilöä vietiin ylimääräisellä junalla Viipurin lääninsairaalaan hoidettavaksi. Räjähdyksessä tuhoutuneen ja tuleen syttyneen matkustajavaunun ohella kolme muuta asemalla ollutta vaunua sai vaurioita.
Skutnabbin jättämistä kirjeistä selvisi että hän oli päättänyt tehdä itsemurhan. Kirjeiden sisällön perusteella arveltiin että Skutnabbin tarkoituksena oli räjäyttää dynamiittipanos jo silloin kun juna oli Vuoksen sillalla jolloin juna olisi syöksynyt virtaan ja kuolonuhrien määrä olisi noussut suureksi.
Theodor (tai Antti) Skutnabb oli syntynyt vuonna 1868 Hämeenlinnassa jonne hänen isänsä rakennusmestari Petter Anders Skutnabb (1829-1900) oli muuttanut Pohjanmaalta. Hän kävi viisi luokkaa lyseota ja suoritti rautateiden virkatutkinnon 1885 ollen sitten harjoittelijana rautateillä kolmen vuoden ajan. Tämän jälkeen hän kävi Helsingin teollisuuskoulun josta hän valmistui rakennusmestariksi.
GP2 Saksan Grand Prix 2012
GP2 Saksan Grand Prix 2012 oli GP2-kauden 2012 kahdeksas osakilpailu, joka ajettiin 21.–22. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voittoon ajoi Barwa Addax Team -tallin kuljettaja Johnny Cecotto, Jr. Sunnuntain kilpailun voitti Lotus GP -tallin James Calado.
GP2 Belgian Grand Prix 2012
GP2 Belgian Grand Prix 2012 oli GP2-kauden 2012 kymmenes osakilpailu, joka ajettiin 1.–2. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:n Belgian GP:n ohessa.
Lauantain kilpailun voittoon ajoi iSport International -tallin kuljettaja Marcus Ericsson. Sunnuntain kilpailun voitti Barwa Addax Team -tallin Josef Král.
Lavardin (Loir-et-Cher)
Lavardin on Ranskan kunta Keski-Ranskan hallintoalueella Loir-et-Cherin departementissa. Sarthe-joen sivujoen Loirin varrella sijaitsevan kunnan asukasluku vuonna 2014 oli 192. Kunta kuuluu departementissaan Montoire-sur-le-Loirin kantoniin Vendômen arrondissementissa.
Lavardinin nähtävyyksiin kuuluvat goottilainen kirkko ja keskiaikaisen linnan rauniot. Kunta kuuluu kauneimpien ranskalaiskylien järjestöön "Les Plus Beaux Villages de France".
Yèvre-la-Ville
Yèvre-la-Ville on Ranskan kunta Keski-Ranskan hallintoalueella Loiret’n departementissa. Kunnan asukasluku vuonna 2014 oli 714. Kunta kuuluu departementissaan Malesherbesin kantoniin Pithiviersin arrondissementissa. Se sijaitsee alle 10 kilometriä kaakkoon Pithiviersin kaupungista.
Vuonna 1973 Yèvre-la-Villeen liitettiin naapurikunta Yèvre-le-Châtel pari kilometriä pohjoisempana. Yèvre-le-Châtel kuuluu kauneimpien ranskalaiskylien järjestöön "Les Plus Beaux Villages de France".
GP2 Unkarin Grand Prix 2012
GP2 Unkarin Grand Prix 2012 oli GP2-kauden 2012 yhdeksäs osakilpailu, joka ajettiin 28.–29. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi paalupaikalta startannut Carlin -tallin kuljettaja Max Chilton. Sunnuntain kilpailun voitti Lotus GP -tallin Esteban Gutiérrez.
Piana
Piana on Ranskan kunta Korsikan saaren länsirannikolla Corse-du-Sudin departementissa. Kunnan asukasluku vuonna 2014 oli 484. Kunta kuuluu departementissaan Sevi-Sorru-Cinarcan kantoniin Ajaccion arrondissementissa, noin 70 kilometriä Ajacciosta pohjoiseen.
Jyrkistä calanque-kallioistaan tunnettu Piana kuuluu kauneimpien ranskalaiskylien järjestöön "Les Plus Beaux Villages de France". Toinen Korsikalla sijaitseva järjestön jäsenkylä on Haute-Corsen departementin Sant’Antonino.
Sant’Antonino
Sant’Antonino on Ranskan kunta Korsikan saaren luoteisosassa Haute-Corsen departementissa. Kunnan asukasluku vuonna 2014 oli 114. Kunta kuuluu departementissaan Calvin kantoniin Calvin arrondissementissa, noin 20 kilometriä Calvin kaupungista itään.
Sant’Antonino kuuluu kauneimpien ranskalaiskylien järjestöön "Les Plus Beaux Villages de France". Toinen Korsikalla sijaitseva järjestön jäsenkylä on Corse-du-Sudin departementin Piana saaren länsirannikolla.
GP2 Abu Dhabin Grand Prix 2013
GP2 Abu Dhabin Grand Prix 2013 oli GP2-kauden 2013 yhdestoista ja samalla viimeinen osakilpailu, joka ajettiin 2.–3. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.
Lauantain kilpailun voittoon ajoi paalupaikalta startannut Caterham Racing -tallin kuljettaja Alexander Rossi. Sunnuntain kilpailun voitti ART Grand Prix -tallin James Calado.
Dynastia (vuoden 2017 televisiosarja)
Dynastia () on yhdysvaltalainen televisiosarja, jonka esittäminen alkoi The CW -kanavalla 11. lokakuuta 2017. Se on nykyaikainen versio 1980-luvun samannimisestä saippuasarjasta. Sarjan toteutuksesta vastaavat Josh Schwartz ja Stephanie Savage, jotka ovat aiemmin luoneet "Gossip Girl" -sarjan. Lisäksi tekijäkaartiin kuuluvat Sallie Patrick sekä alkuperäisen "Dynastian" kehittäneet Richard ja Esther Shapiro.
"Dynastia" kertoo Amerikan rikkaimpiin ja vaikutusvaltaisimpiin ihmisiin kuuluvista Carringtoneista ja Colbyista. Sarjassa keskiössä on erityisesti kaksi naista: miljardööri Blake Carringtonin tytär Fallon (Elizabeth Gillies) ja tämän tuleva äitipuoli Cristal (Nathalie Kelley). Blake Carringtonia näyttelee "Melrose Place" -sarjasta tunnettu Grant Show. Blaken kieroa ex-vaimoa Alexisia (Nicollette Sheridan) ei nähdä sarjan alussa, mutta hän liittyy mukaan myöhemmin.
Sarja ei jatka alkuperäisen "Dynastian" tarinaa, vaan kyseessä on mukaelma 1980-luvun sarjasta. Tapahtumat sijoittuvat Atlantaan eivätkä Denveriin niin kuin aiemmin. Myös henkilöhahmoihin on tehty muutoksia. Esimerkiksi ”Sammy Jo” oli alkuperäissarjassa nainen, mutta uudessa versiossa hän on mies.
Suomessa "Dynastiaa" on voinut seurata maksullisessa Netflix-suoratoistopalvelussa 12. lokakuuta 2017 alkaen. Netflix on hankkinut oikeuden esittää sarjaa Yhdysvaltojen ulkopuolella, ja se käyttää ohjelmasta nimitystä ”Netflix-alkuperäissarja”.
GP2 Abu Dhabin Grand Prix 2014
GP2 Abu Dhabin Grand Prix 2014 oli GP2-kauden 2014 yhdestoista ja samalla viimeinen osakilpailu, joka ajettiin 22.–23. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.
Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Racing Engineering -tallin Stefano Coletti.
Qedar
Qedar ("Myös Kedar, Qidri" jne.", Qedariitien kuningaskunta") n. 900 eaa.– 400 eaa. oli laaja pohjoisten arabiheimojen liitto. Qedarilaiset puhuivan vanhaa arabiaa ja käyttivät aremealaista kirjoitusta. Raamattu mainitsee Qedarin
heimona ja Ismaelin poikana. Uusassyrialaiset lähteet mainitsevat Qedarin kapinoivina ja sen jälkeen lyötyinä heimoina. Qedariitit asuivat nykyisen pohjoisen Saudi-Arabian keitailla, mm Al-Ulassa, Taimahissa ja Dumat al-Jandalissa. Sieltä he levittäytyivät mm Syyriaan ja Egyptiin. Qedariittien valtakausi lienee päättynyt, kun nabatealaiset nousivat.
I Will Follow / Make Believe
I Will Follow / Make Believe on Andy McCoyn ensimmäinen single. Se julkaistiin vuonna 1988 levymerkillä Amulet.
A. J. Tiainen
Antti Juho (Anders Johan) Tiainen (k. 1931) oli suomalainen urkuharmoonien rakentaja joka perusti vuonna 1903 kotipitäjäänsä Uukuniemelle A. J. Tiaisen harmoonitehtaan.
Tiainen rakensi ensimmäisen harmooninsa kotitilansa saunassa 1900-luvun alussa. Hän opiskeli sitten harmoonien rakentamista ensin vuoden verran Tampereella J. E. Hedenin tehtaalla ja sitten Sortavalassa Eero Mäkisen tehtaalla ennen kuin perusti oman verstaansa Uukuniemelle.
Verstas toimi vuoteen 1914 saakka Niukkalan Telatiellä ja sen jälkeen Rauhalanmäellä Uukuniemen keskustan tuntumassa. Urkuharmoonien valmistus oli suurimmillaan 1920-luvulla jolloin tehtaan palveluksessa oli 8 puuseppää ja tuotanto nousi vuonna 1928 82 harmooniin. Tehdas sai Suomen Messujen myöntämästä laatukultamitalit vuosina 1922, 1930 ja 1955. Tehtaan voimanlähteenä oli aluksi petrolikäyttöinen maamoottori ja myöhemmin siirryttiin sähkömoottoreihin. Harmonien valmistukseen käytetty puutavara saatiin Uukuniemeltä samoin valmistuksessa käytetyt työkalut olivat pitkälti omatekoisia. Harmoonien kielet, rekisteritapit ja muut erikoisosat tuotiin kuitenkin ulkomailta.
A. J. Tiaisen kuoltua tehtaan toimintaa jatkoivat hänen poikansa Eino ja Väinö Tiainen. Eino Tiainen lähti kuitenkin opiskelemaan kanttoriksi Viipurin musiikkiopistoon ja toimi sittemmin Uukuniemen seurakunnan kanttorina. Väinö Tiainen jatkoi urkuharmoonien valmistusta yhdessä poikansa Pentti Tiaisen kanssa vuoteen 1977 saakka kunnes markkinoille tulleet sähköurut ja pianot syrjäyttivät urkuharmoonit koti- ja koulukäytöstä. A. J. Tiaisen tehdas valmisti kaikkiaan toiminta-aikanaan noin 2 000 urkuharmoonia. Eino Tiainen rakensi sen lisäksi noin 300 urkuharmoonia ja hän teki myös viimeisen Uukuniemellä valmistetun harmoonin vuonna 1978. Niukkalassa sijaitseva urkuharmoonitehtaana alun perin toiminut verstasrakennus kunnostettiin ja entisöitiin 2000-luvun alussa.
Too Much Ain’t Enough / Knee Deep In Sky High
Too Much Ain’t Enough / Knee Deep In Sky High on Andy McCoyn toinen single. Se julkaistiin vuonna 1991 levymerkillä Amulet.
Foxfield Junction
Foxfield Junction on Andy McCoyn kolmas single. Se julkaistiin vuonna 1995 levymerkillä Johanna Kustannus.
Luettelo Hangon julkisista taideteoksista ja muistomerkeistä
Luettelo Hangon julkisista taideteoksista ja muistomerkeistä sisältää Hangossa julkisilla paikoilla pysyvästi olevat taideteokset ja muistomerkit sekä muistolaatat.
Let It Rock
Let It Rock on Andy McCoyn neljäs single. Se julkaistiin vuonna 1995 levymerkillä AMT.
Le Bec-Hellouin
Le Bec-Hellouin [lə.bək.el.wɛ̃] on Ranskan kunta Normandian alueella Euren departementissa. Kunnan asukasluku vuonna 2014 oli 46. Kunta kuuluu departementissaan Brionnen kantoniin Bernayn arrondissementissa. Se sijoittuu suunnilleen suurempien kaupunkien Lisieux ja Rouen puoleenväliin. Naapurikuntia ovat pohjoisessa Thierville, koillisessa Malleville-sur-le-Bec, idässä Bosrobert, etelässä Calleville, lounaassa Brionne ja luoteessa Pont-Authou.
Ristikkotaloistaan tunnettu Le Bec-Hellouin kuuluu kauneimpien ranskalaiskylien järjestöön "Les Plus Beaux Villages de France".
Strung Out
Strung Put on Andy McCoyn viides single. Se julkaistiin vuonna 1995 levymerkillä Johanna Kustannus.
GP2 Belgian Grand Prix 2015
GP2 Belgian Grand Prix 2015 oli GP2-kauden 2015 seitsemäs osakilpailu, joka ajettiin 22.–23. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Racing Engineering -tallin Alexander Rossi.
Xmas Song
Xmas Song on Andy McCoyn kuudes single. Kappaleella vierailee HIMin laulaja Ville Valo. Se julkaistiin vuonna 2016 levymerkillä Ainoa Productions, rajoitettuna 300 kappaleen painoksena yksinoikeudella Levykauppa Äxässä.
The Way I Feel
The Way I Feel on Andy McCoyn seitsemäs single. Se julkaistiin vuonna 2017 levymerkillä Ainoa Productions, rajoitettuna 300 kappaleen painoksena yksinoikeudella Levykauppa Äxässä
Kesäterassi
Kesäterassi on MTV3-kanavalla esitettävä keskusteluohjelma, jota juontavat Tuija Pehkonen ja Lorenz Backman.
Ohjelman ensimmäinen tuotantokausi esitettiin heinä–elokuussa 2017 arkipäivisin neljän viikon ajan. Jaksot kuvattiin Helsingin keskustassa Allas Sea Poolilla. Toinen tuotantokausi esitetään kesällä 2018.
U-käännös
Liikenteessä U-käännös on 180 astetta kattava käännös, jolla vaihdetaan ajosuuntaa vastakkaiseen. Eri lainsäädännöissä suhtautuminen U-käännöksiin vaihtelee.
Suomen tieliikenneasetuksen mukaan U-käännös voidaan kieltää liikennemerkillä 334, mutta kyseinen liike ei ole sallittu myöskään:
Muissa tilanteissa U-käännös on sallittu.
U-käännös on Suomessa kielletty seuraavien liikennemerkkien vaikutusalueella:
Lyons-la-Forêt
Lyons-la-Forêt [ljɔ̃s.la.fɔʁɛ] on Ranskan kunta Normandian alueella Euren departementissa. Kunnan asukasluku vuonna 2014 oli 744. Noin 30 kilometriä Rouenista itään sijaitseva kunta kuuluu departementissaan Romilly-sur-Andellen kantoniin Les Andelysin arrondissementissa.
Monilta osiltaan 1600-luvun asussa säilytetty Lyons-la-Forêt kuuluu kauneimpien ranskalaiskylien järjestöön "Les Plus Beaux Villages de France".
Intohimon oikeudet
Intohimon oikeudet ("The Rights of Desire") on eteläafrikkalaisen kirjailijan André Brinkin romaani vuodelta 2001. Teoksen on suomentanut Seppo Loponen, ja suomennoksen on julkaissut vuonna 2001 WSOY.
Kirjan päähenkilö Ruben Olivier ottaa taloonsa turvakseen vuokralaisia. Tarjokkaaksi ilmestyy hänen toivomansa pariskunnan sijasta nuori Tessa-niminen nainen, ja heidän välilleen syntyy romanssi. Teoksessa Brink käsittelee romanssiin lomittuneena apartheidin ongelmia.
Suomennoksen ilmestyttyä teos sai kriitikko Vilho Hietalan epäilemään, että "vanhan tasa-arvotaistelijan usko on hiipumassa", sillä teos keskittyy hänen mukaansa enemmänkin rakkauskuvioihin ja katkeran oloinen teos kuvastaa pettymystä Etelä-Afrikan apartheidin jälkeiseen tilanteeseen.
Beuvron-en-Auge
Beuvron-en-Auge [bœv.ʁɔn.ɑ̃.oʒ] on Ranskan kunta Normandian alueella Calvadosin departementissa. Kunnan asukasluku vuonna 2014 oli 210. Kunta kuuluu departementissaan Mézidon-Canonin kantoniin Lisieux’n arrondissementissa.
Beuvron-en-Auge kuuluu kauneimpien ranskalaiskylien järjestöön "Les Plus Beaux Villages de France".
005
005 on Segan kehittämä ja julkaisema kolikkopeli, jota pidetään yhtenä ensimmäisistä hiiviskelypeleistä. Peli on julkaistu vuonna
Pelin tavoitteena on kuljettaa salkku helikopteriin välttäen tai tainnuttaen vastustajia.
Vastustajia ei ole tarkkaan määritelty "hyviksi" tai "pahoiksi" joten peli voi olla myös yksi ensimmäisistä antisankaripeleistä.
Taalas
Taalas on suomalainen sukunimi, joka on muun muassa seuraavilla henkilöillä:
Mâlain
Mâlain on kunta itäisessä Ranskassa Côte-d'Orin departementissa Bourgogne-Franche-Comtén alueella.
Kylän näkymää hallitsee korkealla mäellä oleva linna "Château de Mâlain". Linnaa on entisöity vuodesta 1984 lähtien.
Barfleur
Barfleur [baʁflœʁ] on Ranskan kunta Normandian alueella Manchen departementissa. Englannin kanaalin rannalla, Cotentinin niemimaan koilliskulmassa sijaitsevan kunnan asukasluku vuonna 2014 oli 600. Sen pinta-ala on vain 60 hehtaaria, mikä tekee siitä Manchen departementin pienimmän kunnan.
Kunta kuuluu departementissaan Val-de-Sairen kantoniin Cherbourg-Octevillen arrondissementissa.
Barfleur kuuluu kauneimpien ranskalaiskylien järjestöön "Les Plus Beaux Villages de France".
Formula 2 Britannian Grand Prix 2017
Formula 2 Britannian Grand Prix 2017 oli Formula 2 -kauden 2017 kuudes osakilpailu, joka ajettiin 15.–16. heinäkuuta Silverstonen moottoriradalla Englannissa.
Callum Ilott teki debyytin Trident -tallissa.
Paalupaikalle ajoi kuudennen kerran peräkkäin Charles Leclerc. Alexander Albon sai kolmen lähtöruudun rangaistuksen esteltyään Nabil Jeffriä.
Nyck de Vriesin sammutettua auto lähtöruudukkoon, jouduttiin ajamaan yksi ylimääräinen lämmittelykierros. De Vriesin lisäksi ruutuun jäivät Alexander Albon, sekä debyyttikilpailunsa tekevä Callum Ilott. De Vries joutui keskeyttämään kilpailun varikkosuoralle.
Leclerc piti pintansa startissa. Toisesta ruudusta lähtenyt Oliver Rowland joutui antautumaan Norman Natolle. Nobuharu Matsushita sai loistavan lähdön ja nousi ruudusta 8, viidenneksi. Kierroksella 7 Leclercin auto savutti, mutta hänen vauhtinsa ei hidastunut ja monacolainen jatkoi matkaansa normaaliin tapaan ja ajoi voittoon. Nato oli toinen ja Rowland kolmas.
Paalulta lähtenyt Nicholas Latifi piti kärkipaikkansa. Kolmannesta ruudusta lähtenyt Luca Ghiotto ohitti startissa Jordan Kingin. Kuudennesta ruudusta lähtenyt Rowland nousi neljänneksi ja haastoi Kingiä kolmannesta sijasta, jolloin autot osuivat yhteen ja King ajautui leveäksi. Hänen autonsa kärsi vaurion ja King joutui keskeyttämään. Ensimmäisellä kierroksella Artjom Markelov yritti ohittaa Rowlandia, jolloin Rowland peitti ajolinjaansa, ja Markelov ajautui puoliksi radalta pois. Rowland sai 5 sekunnin aikarangaistuksen.
Kierroksella 12 Charles Leclerc ohitti Sergio Canamasasin ja nousi sijalle viisi. Kierroksella 18 Ralph Boschung ajoi seinään yrittäessään ohitusta Alexander Albonista henkarisuoran päässä, mutta ajoi nurmelle ja pyörähti seinään. Turva-auto tuli radalle. Turva-auto poistui kierrosta ennen ruutulippua radalta. Oliver Rowland ajoi kolmantena, ja jätti uusintalähdössä liian suuren välin edessä oleviin Latifiin ja Ghiottoon ja sai kilpailun jälkeen 20 sekunnin aikarangaistuksen pudoten pisteiltä. Canamasas onnistui ohittamaan Leclercin viimeisellä kierroksella.
Nicholas Latifi ajoi ensimmäiseen F2-kilpailun voittoonsa. Ghiotto oli toinen ja Markelov kolmas. Hän ohitti viimeisellä kierroksella Rowlandin, mutta olisi joka tapauksessa noussut palkintopallille.
Warhead
Warhead on heavy metal -yhtye Tarotin kuudes single. Se julkaistiin vuonna 1997 levymerkillä Blastic Heaven Records.
Kappale nousi Suomen Virallisen Listan sijalle 9.
GP3 Britannian Grand Prix 2017
GP3 Britannian Grand Prix 2017 oli GP3-kauden 2017 kolmas osakilpailu, joka ajettiin 15.–16. heinäkuuta Silverstonen moottoriradalla Englannissa.
Anthoine Hubert ampaisi kakkospaikalta kärkeen ohi George Russellin. Niko Kari ohitti Alessio Lorandin ja nousi viidenneksi. Radan kuudennessa mutkassa Kari ohitti ulkokautta edellä ajaneet Nirei Fukuzumin ja Jack Aitkenin nousten kolmanneksi. Fukuzumi joutui keskeyttämään jo ensimmäisellä kierroksella teknisiin ongelmiin.
Kierroksella 4 Russell ohitti Hubertin ja nousi takaisin kärkipaikalle. Kierroksella 7 Lorandi ohitti Aitkenin ja nousi neljänneksi. Seuraavalla kierroksella Santino Ferrucci pyörähti radan toisessa mutkassa pystyen jatkamaan, mutta keskeytti hetkeä myöhemmin. Kierroksella 14 Ryan Tveter pysähtyi radan varteen ja virtuaalinen turva-auto tuli radalle. Uusintalähdössä Lorandi ohitti Karin ja nousi kolmanneksi. Raoul Hyman kärsi myös ongelmista kilpailun aikana ja jäi viimeiseksi. Kierroksella 19 Dorian Boccolacci ohitti Niko Karin, mutta ajoi mutkan pitkäksi, jolloin Kari yritti ohittaa hänet, mutta autot osuivat toisiinsa. Tämän myötä Kari tippui myös Aitkenin taakse, joka ohitti viimeisellä kierroksella myös Boccolaccin.
George Russell voitti kilpailun, toiseksi ajoi Anthoine Hubert, kolmanneksi Alessio Lorandi, neljänneksi Jack Aitken, viidenneksi Dorian Boccolacci ja kuudenneksi Niko Kari, joka otti ensimmäiset pisteensä GP3-sarjassa. Kilpailun jälkeen Boccolacci sai 5 sekunnin aikarangaistuksen kolaristaan Karin kanssa, ja tippui kahdeksanneksi.
Dorian Boccolacci ei päässyt starttaamaan kilpailuun lainkaan. Näin ollen ensimmäisestä ruudusta starttasi Giuliano Alesi, joka piti kärkipaikan startissa. Neljännestä ruudusta lähtenyt Jack Aitken ohitti Niko Karin lähtösuoralla ja Arjun Mainin mutkassa 3, nousten kilpailussa toiseksi.
Kari ohitti Mainin kierroksella kolme. Kierroksella 4 Julien Falchero ja Steijn Schothorst osuivat toisiinsa radan ensimmäisessä mutkassa. Molemmat joutuivat keskeyttämään ja turva-auto tuli radalle. Turva-auto poistui kierroksen 6 päätteeksi. Geroge Russell ohitti Arjun Mainin ja nousi neljänneksi. Nirei Fukuzumi sai 10 sekunnin aikarangaistuksen turva-auton takana ohittamisesta. Alessio Lorandi ja Anthoine Hubert ottivat osumaa radan neljännessä mutkassa, jonka seurauksena Hubert menetti asemiaan. Kolarista ei jaettu rangaistuksia.
Giuliano Alesi ajoi uransa ensimmäiseen GP3-kilpailun voittoon. Jack Aitken oli toinen ja Niko Kari oli kolmas ottaen ensimmäisen palkintosijansa GP3:ssa. George Russell oli maalissa neljäs ja vankisti pistejohtoaan mestaruustaistelussa.
Undead Son, Mama
Undead Son, Mama on heavy metal -yhtye Tarotin kahdeksas single. Se julkaistiin vuonna 2003 levymerkillä Spinefarm Records.
Kappale nousi Suomen Virallisen Listan sijalle 3.
Uppotukki (elokuva)
Uppotukki on Yleisradion TV2:n teatteritoimituksen tuottama, vuonna 1984 ensiesitetty kaksiosainen television draamaelokuva, jonka on ohjannut Kalle Pursiainen. Hän laati myös käsikirjoituksen yhdessä Pirkko Kurikan kanssa, ja he saivat siitä valtionpalkinnon.
Elokuvassa ankara miesopettaja (Hannu Lauri) järjestää yhdessä lapsuudenystäviensä kanssa lapsille leikkisodan, joka muuttuu todelliseksi lasten ja aikuisten väliseksi taisteluksi. Osien nimet ovat ”Puupyssyjen sota” (70 min) ja ”Intiaanileikki” (78 min).
"Uppotukki" oli teini-ikäisten Samuli Edelmannin ja Santeri Kinnusen ensimmäisiä merkittäviä roolitöitä.
Lähde:
"Uppotukkia" kuvattiin kahtena kesänä Sulkavan Linnavuoren maisemissa.
"Helsingin Sanomien" Jukka Kajava sanoi vuonna 1984 ensiesitetystä "Uppotukista" välillä pilkistävän esiin ”se, mitä haluttiinkin: aikuisten maailman julmuus, julmuuden siirtäminen seuraavaankin sukupolveen”. Perhe-elokuvan vaatimukset ovat kuitenkin hänestä tuoneet elokuvaan ”pitkitystä, toiminnan epäloogisuutta, tilanteita joissa ihminen ei todellisuudessa toimisi niin kuin käsikirjoitus käskee”. Uusintaesityksen 1986 alla saman lehden Kai Ovaskainen sanoi "Uppotukin" antavan ajattelemisen aihetta, mutta hieman alleviivaavalla ja ahdistavallakin tavalla. Hän sanoo tv-elokuvan jännitteiden rakentuvan paljolti Ippe Kätkän musiikin ja videokuvauksen mahdollistamien yllättävien kuvallisten keinojen varaan.
You (Tarotin kappale)
You on heavy metal -yhtye Tarotin yhdeksäs single. Se julkaistiin vuonna 2006 levymerkillä King Foo Records.
Kappale nousi Suomen Virallisen Listan sijalle 1.
Joni Lehosmaa
Joni Lehosmaa (s. 27. kesäkuuta 1996) on suomalainen jalkapalloilija, joka edustaa torniolaista Tornion Pallo -47 -seuraa. Hänellä on kuitenkin sopimus veikkausliigajoukkueen PS Kemin kanssa vuoden 2017 loppuun asti, mutta on lainalla Torniossa. Lehosmaa aloitti jalkapallouransa FC Kemissä ja on myös pelannut FC Kemissä liigafutsalia pari kautta.
I Walk Forever
I Walk Forever on heavy metal -yhtye Tarotin kymmenes single. Se julkaistiin vuonna 2010 levymerkillä King Foo Records.
Ballerina (elokuva)
Ballerina () on englanninkielinen kanadalais-ranskalainen animaatioelokuva vuodelta 2016. Se on tyyliltään musikaalinen seikkailu. Elokuva kertoo köyhästä orpotytöstä, joka unelmoi urasta balettitanssijana ja saa tilaisuuden koe-esiintyä juhlalliseen Paris Opera Ballet -kouluun.
Elokuvan äänirooleissa ovat mm. Elle Fanning, Dane DeHaan, Maddie Ziegler ja Carly Rae Jepsen. Elokuva julkaistiin aluksi Ranskassa ja Iso-Britanniassa, vuonna 2017 myös Kanadassa sekä useissa muissa maissa. Yhdysvalloissa elokuva julkaistaan 30. elokuuta 2017 nimellä "Leap!", ja kyseisessä versiossa osa ääninäyttelijöistä on vaihdettu: DeHaanin tilalla on Nat Wolff, ja lisäksi mukana ovat Kate McKinnon ja Mel Brooks.
1880-luvulle sijoittuvassa tarinassa nuori Félicie tahtoo tulla ballerinaksi, ja karkaa orpokodista parhaan ystävänsä Victorin kanssa. He matkaavat yhdessä Pariisiin, mutta joutuvat pian eroon toisistaan. Victor päätyy apupojaksi Gustave Eiffelin työpajaan, kun taas Félicie törmää Pariisin juhlalliseen oopperabalettikouluun. Siellä hän kohtaa salaperäisen Odetten, joka työskentelee varakkaalle ravintolan omistajalle Régine Le Hautille sekä kilpasiskon, Réginen ylimielisen tyttären Camillen.
Odette ottaa Félicien suojiinsa, kun taas Camille näkee hänet vakoilemassa balettiharjoituksiaan ja rikkoo Félicielle rakkaan soittorasian. Félicie sieppaa Camillelle tarkoitetun hyväksyvän kirjeen balettikouluun, ja ilmoittautuukin sinne itse esiintyen Camillena. Odette lupautuu Félicien mentoriksi, ja tämä saa myöhemmin selville toista jalkaansa ontuvan Odetten olevan entinen prima ballerina. Félicie kokee vaikeuksia baletin opettelussa, mutta kehittyy sen verran, että pääsee ehdokkaaksi Claran rooliin "Pähkinänsärkijässä". Hän kuitenkin mokaa tilaisuutensa valitsemalla treffit komean pojan kanssa harjoitusten sijaan, ja riitantuu Victorin kanssa. Opettaja Mérante antaa Claran roolin Camillelle, ja Félicie palaa takaisin orpokotiin masentuneena ja intonsa menettäneenä. Nähtyään unen äidistään hän päättää palata takaisin balettikouluun auttamaan Odettea ja sopimaan välit Victorin kanssa. Koulun lavalla Félicie ajautuu balettikilpailuun Camillen kanssa, voittaa ja Claran rooli myönnetään hänelle. Félicie ja Victor sopivat välinsä, ja Réginen raivoisasta väliintulosta huolimatta Félicie ehtii näytäntöönsä ajoissa.
Furmins
Furmins on Housemarquen kehittämä pulmapeli, joka on julkaistu iOS:lle ja PlayStation Vitalle.
Kehittäjäksi tai julkaisijaksi on joissakin lähteissä merkitty "Beatshapers".
Peli käyttää samaa pelimoottoria kuin edeltävät Housemarquen pelit kuten "Outland".
Pelin PlayStation Vita -versiolla on Metacritic-kerääjäsivustolla 69/100 pistettä.
PocketGamer-sivustolla iOS-versio on saanut arvosanaksi 8/10.
Aasian GP2 Bahrainin Grand Prix 2008
Aasian GP2 Bahrainin Grand Prix 2008 oli Aasian GP2-kauden 2008 neljäs osakilpailu, joka ajettiin 5.–6. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.
Lauantain kilpailun voittoon ajoi paalupaikalta startannut ART Grand Prix -tallin kuljettaja Romain Grosjean. Sunnuntain kilpailun voitti DAMS -tallin Kamui Kobayashi.
Aasian GP2 Malesian Grand Prix 2008
Aasian GP2 Malesian Grand Prix 2008 oli Aasian GP2-kauden 2008 kolmas osakilpailu, joka ajettiin 22.–23. maaliskuuta Sepang International Circuitin moottoriradalla Malesiassa. Kilpailu ajettiin Formula 1:sten Malesian GP:n ohessa.
Lauantain kilpailun voittoon ajoi Campos Grand Prix -tallin Vitali Petrov. Sunnuntain kilpailun voitti DAMS -tallin Kamui Kobayashi.
On the Top of the World (kappale)
On the Top of the World on Ari Koivusen ensimmäinen single. Se julkaistiin 6. huhtikuuta 2007 levymerkillä Sony BMG.
Kappale ylsi Suomen virallisen listan ensimmäiselle sijalle.
Hear My Call
Hear My Call on Ari Koivusen toinen single. Se julkaistiin 11. toukokuuta 2007 levymerkillä Sony BMG.
Kappale ylsi Suomen virallisen listan toiselle sijalle.
Aasian GP2 Dubain Grand Prix 2008
Aasian GP2 Dubain Grand Prix 2008 oli Aasian GP2-kauden 2008 ensimmäinen osakilpailu, joka ajettiin 25.–26. tammikuuta Dubai Autodromen moottoriradalla Dubaissa.
Perjantain kilpailun voittoon ajoi paalupaikalta startannut ART Grand Prix -tallin kuljettaja Romain Grosjean. Lauantain kilpailun voitti myös Grosjean.
Dubain toinen kilpailu ajettiin 11.–12. huhtikuuta, kauden viidentenä ja viimeisenä osakilpailuna.
Perjantain kilpailun voittoon ajoi paalupaikalta startannut ART Grand Prix -tallin kuljettaja Romain Grosjean. Lauantain kilpailun voitti Piquet GP -tallin Marco Bonanomi.
Sarjan toinen kausi 2008–2009 Dubain kilpailu ajettiin 5.–6. joulukuuta, kauden toisena osakilpailuna.
Perjantain kilpailun voittoon ajoi Paalupaikalta startannut DAMS -tallin kuljettaja Kamui Kobayashi. Lauantain kilpailu peruttiin rankkasateesta johtuneen tulvimisen takia.
Fuel for the Fire (kappale)
Fuel for the Fire on Ari Koivusen kolmas single. Se julkaistiin 27. elokuuta 2007 levymerkillä Sony BMG.
Kappale ylsi Suomen virallisen listan sijalle 26.
Aasian GP2 Indonesian Grand Prix 2008
Aasian GP2 Indonesian Grand Prix 2008 oli Aasian GP2-kauden 2008 toinen osakilpailu, joka ajettiin 16.–17. helmikuuta Sentul International Circuitin moottoriradalla Indonesiassa.
Lauantain kilpailun voittoon ajoi QI-Meritus Mahara -tallin kuljettaja Luca Filippi. Sunnuntain kilpailun voitti Super Nova Racing -tallin Fairuz Fauzy.
Aasian GP2 Abu Dhabin Grand Prix 2011
Aasian GP2 Abu Dhabin Grand Prix 2011 oli Aasian GP2-kauden 2011 ensimmäinen osakilpailu, joka ajettiin 11.–12. helmikuuta Yas Marinan moottoriradalla Abu Dhabissa.
Rahalla saa 2
"Rahalla saa" 2 (2012) on elokuvasarjan "Easy Money"- toinen osa. Elokuvasarjasta on myös ilmestynyt kolmas (2013) ja viimeinen tähän asti ilmestynyt elokuva. Elokuva kertoo Tukholman katujen elämästä.
Kuljunojan luhtaorvokki
Kuljunojan luhtaorvokki oli Mäntsälän Nummisissa sijainnut erityisesti suojeltavan lajin, luhtaorvokin kasvupaikka. Kasvupaikka on ollut rauhoitettu vuodesta 2004 lähtien. Rauhoitusalue on laajuudeltaan 0,76 hehtaaria. Luhtaorvokki on erittäin uhanalainen. Sen tiedetään (2011) esiintyvän Suomessa vain Hangon Santalankorvessa, Jomalassa, Karkussa, Kökarin Österbyggessä, Tohmajärven Onkamossa ja Vihdin Kourlassa.
Kuljunojan luhtaorvokkiesiintymän löysivät Lalli Laine, Yrjö Vasari ja Matti Kaasinen vuonna 1946. Esiintymän kehitystä seurattiin säännöllisesti 1946–1951, 1982–1984 ja 1987–1990. 1980-luvun alussa Kuljunojan puro ruopattiin ja maata siirrettiin niin, että vanha uoma katosi. Tämä hävitti luhtaorvokin pääesiintymän. Puron ympärillä olleet tulvaniityt olivat kadonneet jo aiemmin. Metsässä olleissa erillisissä luhtaorvokkiesiintymissä kasvoi vuonna 1983 yhteensä 20 luhtaorvokkiyksilöä. Vuoden 1987 kartoituksessa Kuljunojan penkereestä ja sen välittömästä läheisyydestä, noin 10 metrin matkalta, löytyi viisi pientä kasvustoa, joissa kasvoi yhteensä 370 yksilöä. Vuosina 1991–2004 esiintymää seurattiin satunnaisesti. Vuonna 2003 Uudenmaan ympäristökeskus kartoitti alueen suojelualuerajausta varten. Rajauspäätös tehtiin 2004 ja alue rauhoitettiin erityisesti suojeltavan lajin kasvupaikkana.
Metsänhoito uhkasi esiintymää jatkuvasti. Kasvupaikan suojelun jälkeen paikkaa hoidettiin poistamalla muutamia varjostavia kuusia. Vähän sen jälkeen koko kasvupaikan ympäristö hakattiin avoimeksi, jonka vuoksi kasvupaikka muuttui liian valoisaksi. Muu kasvillisuus tihentyi ja vuonna 2008 luhtaorvokin havaittiin hävinneen Kuljunojalta.
Suikoden
Suikoden () on Konamin julkaisema roolipelisarja, joka perustuu löyhästi kiinalaiseen Shui hu zhuan -teokseen.
Sarjan pelejä on julkaistu uudelleen osana "PSone classics" -kokoelmaa.
Lewis Hine
Lewis Hine (26. syyskuuta 1874 – 3. joulukuuta 1940) oli yhdysvaltalainen sosiologi ja valokuvaaja. Hän oli yksi 1900-luvun alun merkittävimmistä lapsityön vastustajista Yhdysvalloissa.
Lewis Hine oli itse kasvanut köyhyydessä ja hän vastusti lapsityön käyttöä. Hän kiersi 1900-luvun alussa Yhdysvaltoja laatikkokameransa kanssa valokuvaamassa työhön pakotettuja lapsia, Amerikkaan tulleita siirtolaisia ja työläisiä koneiden äärellä. Lisäksi hän kuvasi Empire State Buildingin rakentamista, jonka Men at Work –sarjan kuvat ovat levinneet ympäri maailmaa julisteina ja postikortteina.
Hinen ottamilla valokuvilla oli keskeinen rooli yleisen mielipiteen kääntämisessä lapsityötä vastaan. Lopulta vuonna 1938 yhdysvaltioihin saatiin lapsityövoiman käyttöä rajoittava laki. Hine ajautui lopulta taloudellisiin vaikeuksiin, mutta hän ei myynyt tekijänoikeuksia ottamiinsa kuviin töitä tekevistä lapsista. Hinen kuoltua hänen poikansa lahjoitti museoon. Kuvat on nykyään Yhdysvaltain kongressin kirjastossa kaikkien ladattavissa ilmaiseksi osana 5500 valokuvan National Child Labor Committee -kokoelmaa.
Frans Nordberg
Frans Fjalar Nordberg (6. tammikuuta 1900 Pellinki, Suomen suuriruhtinaskunta – 11. marraskuuta 1984 Helsinki) oli suomalainen ratameloja.
Nordberg kilpaili Berliinin kesäolympialaisissa 1936 miesten kokoontaitettavien kajakkien 10 kilometrin yksilökilpailussa, joka kilpailtiin olympiahistorian ainoan kerran. Hän sijoittui 13 kilpailijan joukossa seitsemänneksi.
Evert Johansson
Evert Vilhelm Johansson (9. syyskuuta 1903 Porvoon mlk, Suomen suuriruhtinaskunta – 2. toukokuuta 1990 Porvoon mlk) oli suomalainen ratameloja.
Johansson kilpaili Berliinin kesäolympialaisissa 1936 miesten 10 000 metrin kajakkiyksiköissä sijoittuen viidenneksi.
Birger Johansson
Max Birger Johansson (20. syyskuuta 1910 Helsinki, Suomen suuriruhtinaskunta – 4. tammikuuta 1940 Marjapellonmäki, Johannes) oli suomalainen ratameloja.
Johansson kilpaili Berliinin kesäolympialaisissa 1936 miesten 1 000 metrin kajakkiyksiköissä. Hän eteni alkueränsä neljäntenä loppukilpailuun missä sijoittui seitsemänneksi.
Johansson taisteli talvisodassa JR 10:ssä. Hän kaatui 29-vuotiaana Johanneksen Marjapellonmäellä 4. tammikuuta 1940.
Australian parlamenttivaalit 2013
Australian parlamenttivaalit 2013 järjestettiin 7. syyskuuta 2013. Vaaleissa valittiin Australian edustajainhuoneen kaikki 150 jäsentä ja 40 senaatin 76 jäsenestä. Ääniä annettiin 13 726 070 kappaletta.
Edelliset parlamenttivaalit olivat johtaneet Työväenpuolueen vähemmistöhallitukseen. Kesäkuussa 2013 Kevin Rudd syrjäytti Julia Gillardin Työväenpuolueen johdosta ja pääministerin virasta ja julisti vaalipäiväksi 7. syyskuuta.
Koalition vaalivoiton seurauksena Australian pääministeriksi nimitettiin Tony Abbott.
Lehman on niin kaunis
Lehman on niin kaunis (myös "Kaunis Lehman", , "Cretinetti troppo bello", "Cretinetti e le donne" ja muita nimityksiä) on vuonna 1909 valmistunut italialainen komediaelokuva. Lyhyen farssin päähenkilöä Cretinettiä (Suomessa Lehman) esittää ranskalainen André Deed.
Lehman saa kutsun ystävänsä häihin ja pukeutuu parhaimpiinsa. Ulkona kaikki naiset ihastuvat Lehmaniin ja lähtevät jahtaamaan häntä. Hääjuhlassa Lehman hurmaa morsiamen ja joutuu pakenemaan paikalta. Lopulta naiset saavat Lehmanin kiinni ja repivät hänet palasiksi. Naisten lähdettyä pois Lehmanin ruuminosat kiinnittyvät jälleen paikoilleen.
Torinolaisen Itala Filmin tuottama "Lehman on niin kaunis" on hyvä esimerkki André Deedin Cretinetti-hahmon toiminnallisista farsseista. Sen komiikka perustuu porvarillisen yhteiskunnan sääntöjen, tapojen ja rituaalien järkkymiseen. Perinteiset sukupuoliroolit käännetään nurinniskoin, ja naisista tulee miesten pelkäämiä saalistajia. Ranskalaisista esikuvista lainattu törmäilevä ja koko ajan kiihtyvä takaa-ajo on tyypillinen piirre varhaisissa italialaisissa komedioissa. Päähenkilön narsismi johtaa täystuhoon, mutta lopussa kaikki palautuu entiselleen.
Elokuvaa on pidetty esimerkkinä varhaisen mykkäelokuvan porvarillisen sovinnaisuuden vastaisesta avantgardismista. Trikkikuvaukseen perustuva jäsenten irtoaminen ja uudelleen kiinnittyminen oli nähty jo aiemmin Georges Mélièsin elokuvissa, joissa myös Deed esiintyi (esim. "Dislocation mystérieuse", 1901). Takaa-ajokohtauksen on arveltu vaikuttaneen Buster Keatonin "Seitsemän mahdollisuutta" ("Seven Chances", 1925) -elokuvaan.
"Lehman on niin kaunis" oli yksi Deedin suosituimmista italialaiskomedioista. Sitä esitettiin Suomessa loppuvuodesta 1909.
Elokuva on säilynyt Torinon Kansallisen elokuvamuseon kokoelmissa. Alkuperäisestä 190 (tai 97) metrin pituudesta on jäljellä 84 (tai 115) metriä. Restaurointi on nähtävissä museon Vimeo-sivustolla.
Jarl Fagerström
Jarl Gunnar Johannes Fagerström (12. huhtikuuta 1914 Porvoon mlk, Suomen suuriruhtinaskunta – 5. joulukuuta 1975 Espoo) oli suomalainen ratameloja.
Fagerström kilpaili Helsingin kesäolympialaisissa 1952 miesten 10 000 metrin kanadalaisyksiköissä, missä hän sijoittui kuudenneksi. Olympialaisten katsastuskilpailussa hän oli tehnyt 1 000 metrillä Olavi Ojanperän kanssa saman ajan, joka oli myös uusi Suomen ennätys.
Vuonna 1951 Fagerström teki parinaan Björn Schönberg uuden kanadalaiskaksikkojen 1 000 metrin Suomen ennätyksen. Vuonna 1953 Fagerström teki sekä 1 000 että 10 000 metrillä uuden SE:n. Vuonna 1954 hän voitti kummankin matkan Suomen mestaruuden ja MM-karsintakilpailun ennen Ojanperää.
Aasian GP2 Kiinan Grand Prix 2008
Aasian GP2 Kiinan Grand Prix 2008 oli Aasian GP2-kauden 2008–2009 ensimmäinen osakilpailu, joka ajettiin 18.–19. lokakuuta Shanghai International Circuitin moottoriradalla Kiinassa. Kilpailu ajettiin Formula 1:sten Kiinan GP:n ohessa.
Lauantain kilpailun voittoon ajoi paalupaikalta startannut Piquet GP -tallin kuljettaja Roldán Rodríguez. Sunnuntain kilpailun voitti Durango -tallin Davide Valsecchi.
Kaarlo ja Perttu
Kaarlo ja Perttu () on ranskalainen lapsille suunnattu animaatiosarja, Sen on luonut Stephan Franck ja Emmanuel Franck.
Sarjan esittäminen aloitettiin ranskassa France 3 kanavalla joulukuussa 2003. Suomessa sarjaa on esitetty C More Juniorin kanavalla.
2-nitropropaani
2-nitropropaani (CHNO) on nitroalkaaneihin kuuluva orgaaninen yhdiste. Yhdistettä käytetään liuottimena, orgaanisen kemian synteeseissä lähtöaineena ja rakettipolttoaineissa.
2-nitropropaani on huoneenlämpötilassa väritöntä nestettä. Yhdiste liukenee hieman veteen ja erittäin hyvin useisiin orgaanisiin liuottimiin. Yhdiste on myrkyllistä ja ärsyttää ihoa, silmiä ja hengitysteitä. Aine voi räjähtää kuumennettaessa ja saattaa olla karsinogeenista.
2-nitropropaania valmistetaan nitraamalla propaania typpihapolla noin 410–420 °C:n lämpötilassa. Tässä reaktiossa muodostuu lisäksi nitrometaania, nitroetaania ja nitropropaania. 2-nitropropaanin osuus tässä seoksessa on noin 25 %. Eri yhdisteet erotetaan seoksesta tislaamalla.
2-nitropropaania käytetään erityisesti teollisuusliuottimena. Yhdiste liuottaa muun muassa selluloosaa, painomusteita, kumeja sekä useita eri hartseja. Usein sitä käytetään liuotinseoksena alkoholien kanssa. Muita käyttökohteita ovat lääkkeiden, väriaineiden sekä maatalous- ja tekstiilikemikaalien valmistus. 2-nitropropaania käytetään myös polttoaineena raketeissa sekä bensiinin ja dieselin lisäaineena.
Infinite (Deep Purplen albumi)
Infinite (tyyliteltynä in"f"inite) on englantilaisen rockyhtye Deep Purplen kahdeskymmenes studioalbumi. Se julkaistiin julkaistiin 7. huhtikuuta 2017 levymerkillä earMUSIC.
Kappale "Time for Bedlam" julkaistiin Youtubessa ja Spotifyssa 14. joulukuuta 2016. Kappale "All I Got Is for You" julkaistiin 10. maaliskuuta 2017.
Kateryna Tabašnyk
Kateryna Tabašnyk (, s. 15. kesäkuuta 1994) on ukrainalainen yleisurheilija, joka kilpailee korkeushypyssä. Aiemmin hän kilpaili seitsenottelussa.
Hänen ennätyksensä korkeushypyssä on 190 cm, jonka hän ylitti sekä ulkona että sisällä vuonna 2013. Ulkona hän hyppäsi kyseisen tuloksen Rietissä käydyissä alle 20-vuotiaiden EM-kilpailuissa, missä hän voitti kultaa.
Aasian GP2 Bahrainin Grand Prix 2009
Aasian GP2 Bahrainin Grand Prix 2009 oli Aasian GP2-kauden 2008–2009 kolmas osakilpailu, joka ajettiin 23.–24. tammikuuta Bahrain International Circuitin moottoriradalla Bahrainissa.
Perjantain kilpailun voittoon ajoi DAMS -tallin kuljettaja Kamui Kobayashi. Lauantain kilpailun voitti Campos -tallin Sergio Pérez.
Bahrainin toinen kilpailu ajettiin 25.–26. huhtikuuta, kauden kuudentena ja viimeisenä osakilpailuna. Kilpailu ajettiin Formula 1:sten Bahrainin GP:n yhteydessä.
Lauantain kilpailun voittoon ajoi Piquet GP -tallin kuljettaja Diego Nunes. Sunnuntain kilpailun voitti Arden Motorsport -tallin Luiz Razia.
Aasian GP2 Qatarin Grand Prix 2009
Aasian GP2 Qatarin Grand Prix 2009 oli Aasian GP2-kauden 2008–2009 neljäs osakilpailu, joka ajettiin 13.–14. helmikuuta Losail International Circuitin moottoriradalla Qatarissa.
Perjantain iltakilpailun voitti paalupaikalta startannut ART GP:n Nico Hülkenberg. Lauantain iltakilpailun voitti Campoksen Sergio Pérez.
Aasian GP2 Malesian Grand Prix 2009
Aasian GP2 Malesian Grand Prix 2009 oli Aasian GP2-kauden 2008–2009 viides osakilpailu, joka ajettiin 4.–5. huhtikuuta Sepang International Circuitin moottoriradalla Malesiassa. Kilpailu ajettiin Formula 1:sten Malesian GP:n ohessa.
Lauantain kilpailun voittoon ajoi Piquet GP -tallin kuljettaja Diego Nunes. Sunnuntain kilpailun voitti Campos -tallin Vitali Petrov.
Kloonit (elokuva)
Kloonit ("The Clones") on vuonna 1973 ensi-iltansa saanut tieteiselokuva, joka kertoo ihmisten kloonaamisesta.
"Video-oppaassa" vuodelta 1994 Bello Romano antaa "Kloonien" suomeksi tekstitetylle VHS-julkaisulle kaksi tähteä viidestä, mikä vastaa sanallista arviota ”keskinkertainen”.
Give Me a Reason (Ari Koivusen kappale)
Give Me a Reason on Ari Koivusen neljäs single. Se julkaistiin 5. toukokuuta 2008 levymerkillä Sony BMG.
Kappale ylsi Suomen virallisen listan kolmannelle sijalle.
Martti Viljanen (professori)
Martti Viljanen (16. maaliskuuta 1949 Iisalmi – 22. toukokuuta 2015 Espoo) oli Aalto-yliopiston rakennusfysiikan professori. Viljanen kirjoitti ylioppilaaksi Hämeenlinnan lyseosta vuonna 1970. Hän valmistui diplomi-insinööriksi Teknillisen korkeakoulun rakennusinsinööriosastolta vuonna 1976 ja tekniikan lisensiaatiksi vuonna 1983.
Tears Keep Falling
Tears Keep Falling on Ari Koivusen viides single. Se julkaistiin 11. elokuuta 2008 levymerkillä Sony BMG.
Pirkko Kurikka
Pirkko Kurikka (s. 9. kesäkuuta 1949 Urjala) on suomalainen näytelmäkirjailija ja teatteriohjaaja.
Pirkko Kurikka opiskeli Helsingin yliopistossa estetiikkaa, taidehistoriaa ja draamakirjallisuutta. Teatterityöstä hän kiinnostui Ylioppilasteatterissa ja pääsi toisella yrittämällä Teatterikoulun dramaturgilinjalle, jossa hänen opettajiaan olivat muiden muassa Aale Tynni, Eila Pennanen ja erityisen merkittävänä Jussi Kylätasku. Kurikka valmistui vuonna 1974, mutta alkoi pian haluta pois Helsingin taiteilijapiiristä ja muutti Ilomantsiin. Hän on viettänyt paljon aikaa myös Intiassa.
Kurikka on Joensuun vapaan teatterin perustajajäsen vuodelta 1982. Hän on toiminut muun muassa Pohjois-Karjalan taidetoimikunnan puheenjohtajana ja Joensuun kirjallisuustapahtuman työryhmän jäsenenä.
Pirkko Kurikan tuotantoon kuuluu muun muassa musiikkinäytelmä "Kullervo", jota KOM-teatteri esitti 1975–1977. Vuonna 1984 Kurikka sai valtionpalkinnon yhdessä Kalle Pursiaisen kanssa tekemästään käsikirjoituksesta Yle TV2:n televisioelokuvaan "Uppotukki".